UZNESENIE VLÁDY SLOVENSKEJ REPUBLIKY
č.
z  ...... 2003

k návrhu Stratégie informatizácie spoločnosti v SR a 
Akčného plánu Stratégie informatizácie spoločnosti v SR

Číslo materiálu:	 1141/M-2003	
Predkladateľ:	Ministerstvo dopravy, pôšt a telekomunikácií SR	
Vláda
A.	schvaľuje
A.1.	Stratégiu informatizácie spoločnosti v Slovenskej republike
A.2.	Akčný plán Stratégie informatizácie spoločnosti v Slovenskej republike
B.	ukladá
ministrovi dopravy, pôšt a telekomunikácií 
B.1.	vypracovať a predložiť na rokovanie vlády návrh štatútu, personálne zabezpečenie a organizačné riešenie funkcie splnomocnenca vlády SR pre informatizáciu spoločnosti pri Ministerstve dopravy, pôšt a telekomunikácií SR
	do 45 dní od prijatia materiálu Stratégia informatizácie spoločnosti v SR
B.2.	predložiť na rokovanie vlády návrh zákona o informačnom systéme verejnej správy, ktorý nahradí zákon č. 261/1995 Z. z. o štátnom informačnom systéme
	do 8 mesiacov od prijatia materiálu Stratégia informatizácie spoločnosti v SR
B.3.	predkladať na rokovanie vlády priebežnú informáciu o stave plnenia úloh  Akčného plánu za predošlý rok a Akčný plán doplnený o nové úlohy
	do 28. februára každoročne
ministrom a ostatným vedúcim ústredných orgánov štátnej správy a orgánov štátnej správy
B.4.	zabezpečiť plnenie úloh Akčného plánu v rezortoch a vytvoriť podmienky na ich realizáciu
	podľa termínov Akčného plánu
B.5.	zabezpečiť zaradenie realizácie úloh Akčného plánu pri tvorbe návrhu rozpočtu pre rok 2004 a ďalších
	k termínu schvaľovania návrhu rozpočtu
C.	ruší
C.1.	bod B.2 uznesenia vlády SR č. 440/2000 z 14. 6. 2000, ktorý ukladal ministrovi dopravy, pôšt a telekomunikácií predložiť na rokovanie vlády návrh organizačno-technického zabezpečenia Národnej kancelárie ISPO - Slovakia pre koordináciu a podporu aktivít v oblasti informačnej spoločnosti na úrovni SR v termíne do 30. 9. 2000
C.2.	bod D.11 uznesenia vlády SR č. 695/1999 z 18.8.1999, ktorý ukladal vedúcemu Úradu vlády SR predložiť na rokovanie vlády koncepciu informatizácie verejnej správy v súlade s koncepciou decentralizácie a modernizácie verejnej správy v termíne do 30.4. 2000, z dôvodu, že túto problematiku rieši predkladaný materiál a dochádzalo by k duplicite aj v rámci gestorstva úloh

Vykonajú: 	minister dopravy, pôšt a telekomunikácií
minister financií 
ministri a ostatní vedúci ústredných orgánov štátnej správy a orgánov štátnej správy